[{"text_idx": "#000000", "text": "Uuteks lemmikuteks on mul saanud mooniseemned. Need mo\u0303nusalt kro\u0303mpsuvad ja hambavahesid ummistavad mustad ta\u0308pikesed annavad koogile huvitava meiki ja tekstuuri, mida muudmoodi u\u0308sna vo\u0303imatu saavutada. Ja sidrun on kahtlemata mooniseemnete parim so\u0303ber, selles ei ole mingit kahtlustki.\nAasta ilmselt palavaimat na\u0308dalavahetust Eesti u\u0308hes palavaimas paigas, Vo\u0303rus veetes la\u0308ks see keeks ikkagi kaubaks, hoolimata la\u0308mmatavast niiskest ilmast, ilmselt ta\u0308nu oma hapukale maigule. Retsepti kombineerisin mitmest kokku, selle retsepti aluseks vo\u0303ttes."}, {"text_idx": "#000002", "text": "Vahusta vo\u0303i ja suhkur, lisa u\u0308kshaaval munad. Purusta kahvliga banaanid ja sega taignasse. Lisa segule sidrunikoor ja mahl, mooniseemned ja keefir, sega u\u0308htlaseks. Lisa taignasse omavahel segatud kuivained. Vala taigen vo\u0303itatud vormi ja ku\u0308pseta 180\u00b0 ahjus va\u0308hemalt 1 tund ja 15 minutit. Kui keeks hakkab pealt liiga pruuniks to\u0303mbuma, kata see pealt fooliumiga. Kontrolli ku\u0308psust puutikuga, see peab olema ta\u0308iesti kuiv. Vo\u0303ta keeks ahjust, lase vormis veidi jahtuda, seeja\u0308rel kummuta alusele. Ma\u0308hi keeks foolimisse ja lase to\u0303mmata kuni ja\u0308rgmise pa\u0308evani."}, {"text_idx": "#000003", "text": "Ideaalne hommikukohvi, lo\u0303unakohvi vo\u0303i o\u0303htutee ko\u0303rvale. Pa\u0308rast so\u0308o\u0308mist on soovitatav peegli eest la\u0308bi ka\u0308ia ja hambavahed a\u0308ra puhastada."}, {"text_idx": "#000005", "text": "\u00b7 Last modified January 17, 2012"}, {"text_idx": "#000007", "text": "Topsikook ehk jogurtikook kakao ja kohviga"}]